OpenLLM-France/wikimedia huggingface dataset:
# Arzabaltzako zubia

Arzabaltzako zubia, Gipuzkoako Tolosa udalerrian dagoen zubi bat da, Oria ibaia zeharkatzen du.

## Kokalekua

Tolosako hegoaldean dago, N-1 autobidearen hegoaldeko loturagunean, eta alde banatan Usabal eta Aldaba Txiki auzoak ditu.

## Historia

Antzinako N-1 errepideak zubi hau zeharkatzen zuen, baina 1990eko hamarkadaren hasieratik zubiaren alboan eta paraleloki biaduktu bat eraiki zen, hartan Gasteizera doan trafikoa pasatzen da, eta zubi honetan berriz Donostiara doana.
Nahiz eta hormigoiez egina egon, gaur egun oraindik antzinako zubiaren harrizko trazak mantentzen ditu.

## Erreferentziak

* ↑ Arzabaltzako zubia. Tolosako zubiak. Mikel G. Telleria Tapia (Gaztelaniaz)

## Ikus gainera

* Tolosako zubiak

## Kanpo estekak

* Datuak: Q56526068
# Arzachena

Arzachena (gallureraz Alzachena) Olbia-Tempioko (Sardinia, Italia) udalerri bat da.

## Kanpo estekak

* Datuak: Q186538
* Multimedia: Arzachena / Q186538
# Arzago d'Adda

Arzago d'Adda Italiako udalerri bat da. Bergamoko probintzian kokatuta dago, Lombardia eskualdean. 2.725 biztanle ditu, 9,31 kilometro koadroko azaleran banatuta.

## Mugakideak

Arzago d'Addak honako udalerri hauekin egiten du muga:
Calvenzano Casirate d'Adda Agnadello Rivolta d'Adda Vailate

## Kanpo estekak

* Datuak: Q95075
* Multimedia: Arzago d'Adda / Q95075
# Bivongi

Bivongi Italiako udalerri bat da. Reggio di Calabriako probintzian kokatuta dago, Calabria eskualdean. 1.143 biztanle ditu, 25,35 kilometro koadroko azaleran banatuta.

## Mugakideak

Bivongik honako udalerri hauekin egiten du muga:
Guardavalle Pazzano Stilo

## Kanpo estekak

* Datuak: Q54569
* Multimedia: Bivongi / Q54569
# Bixad

Bixad honakoa izan daiteke:
* Bixad (Satu Mare)
* Bixad (Covasna)
# Biwa aintzira

Biwa aintzira (japonieraz: 琵琶湖, Biwa-ko) Japoniako lakurik antzinakoena, sakonena eta handiena da, 670 km² azalera hartzen du. Shiga prefekturan dago, Kyototik ipar-ekialdera. Antzina Ōmi lakua bezala ezaguna, sarri agertzen da japonierazko literaturan, antzinako hiriburura duen gertutasunagatik. Yodo ibaia du hustubide nagusia.

## Ekologia

Naturalistek, 1.100 bizidun espezie dokumentatu dituzte, horietatik 58, endemikoak direlarik. Biwa aintziraren biodibertsitatearen ondorioz, lakuari buruzko zenbait ingurugiro lege daude, eta Ramsar hitzarmenak ikusitako nazioarteko garrantzidun hezegune izendatu delarik.

## Ibaiadarrak

* Yasu ibaia
* Hino ibaia
* Echi ibaia
* Ado ibaia
* Uso ibaia
* Inukami ibaia
* Seri ibaia
* Ane ibaia
* Yodo ibaia

## Iruditegia

* Nagahama.
* Biwa aintzira.
* Ferria.
* Biwako Kuasi-Parke Nazionala.
* Mangetsu-ji tenplua.
* Okishima uhartea.
* Chikubu uhartea.

## Kanpo estekak

* Datuak: Q200239
* Multimedia: Lake Biwa / Q200239
# Biwabik (Minnesota)

Biwabik Minnesotako hiri bat da. St. Louis konderrian kokatua dago. 2010ean 969 biztanle zituen, 23,24 kilometro koadrotan banatuta.

## Ikus, gainera

* St. Louis konderria

## Kanpo estekak

* Datuak: Q879193
* Multimedia: Biwabik, Minnesota / Q879193
# Bixad (Satu Mare)

Bixad Errumaniako udalerri bat da, Satu Mare konderrian. 6.368 biztanle ditu, 62,86 kilometro koadroko azaleran banatuta.

## Herriak

Udalerrian honako herriak daude:
Bixad $^{(en)}$ Boinești $^{(en)}$ Trip $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5054525
# Bixby (Oklahoma)

Bixby Oklahomako hiri bat da. Tulsa konderrian kokatua dago. 2010ean 20.884 biztanle zituen, 64,22 kilometro koadrotan banatuta.

## Ikus, gainera

* Tulsa konderria

## Kanpo estekak

* Datuak: Q941310
# Biwa

    Artikulu hau musika tresnari buruzkoa da; aintzira gaitzat duena beste hau da: «Biwa aintzira»
Biwa (japonieraz: 琵琶) japoniar musika tradizionaleko egurrezko instrumentua da. Trastedun masta laburreko lautea bezalakoa da, pipa izeneko txinatar instrumentu tradizionalaren oso aldaera antzekoa. Biwa Benzaiten erlijio sintoistako suge zuriaren jainkosaren tresna da.

## Historia

Biwa Txinatik Japoniara Nara Aroan (k.o. 710-759) iritsi zen. Garai honetako bost tresna kontserbatzen dituzte Shōsōinen, Japoniako altxor nazionalaren etxean. Horietako bat bost sokako biwa gogen (japonieraz: 五玄琵琶) motako adibide arraro bat da, erdialdeko Asiako ohiko gaiekin apaindua, gamelu bat barne. Tresna hau, ziur aski, bakarra da Asian bere motakoen artean. Garai haietan, europar trobadoreen antzeko biwa interprete alderraiak, biwa hoshi (japonieraz: 琵琶法師) izenez ezagutzen zituzten.
Biwa musikaren interpretazioa ia desagertu egin zen Meiji Aroan, mendebaldeko musika eta instrumentuak hedatu ahala.

## Motak

Batez ere sei mota biwak daude: hari kopurua, sor ditzaketen soinuak, plektro mota eta horien erabileraren araberakoak. Biwa afinazio tenperatuan jotzen ez denez, tonuak ahalik eta nota puntualenetik hurbiltzen dira.
Hona hemen:
* Biwa klasikoak
- Biwa gagaku (japonieraz: 雅楽琵) , lau hari eta lau trastekoa, gagakun erabiltzen dena. - Biwa mōsō (japonieraz: 盲僧琵琶) , lau harikoa, mantra eta abesti budistetan erabiltzen dutena.
* Edo Aroko biwak
- Biwa heike (japonieraz: 平家琵琶) edo Hey-kioku, lau hari eta bost trastekoa. - Biwa satsuma (japonieraz: 薩摩琵琶) , lau hari eta lau trastekoa. Oso ezaguna zen samuraien artean, arma moduan ere erabiltzen zutenek.
* Biwa modernoak
- Biwa chikuzen (japonieraz: 筑前琵琶) , lau hari eta lau trastekoa edo bost hari eta bost trastekoa. - Biwa Nishiki (japonieraz: 錦琵琶) , bost hari eta bost trastekoa.

## Erreferentziak

* ↑ William P. Malm, Traditional Japanese Music and Musical Instruments

## Kanpo estekak

* Datuak: Q829729
* Multimedia: Biwa / Q829729
# Balked at the Altar

Balked at the Altar filma David Wark Griffith zinemagilearen lana da, 1908. urtekoa.

## Pertsonaiak

* Mabel Stoughton
* Linda Arvidson
* George Gebhardt
* D. W. Griffith
* Robert Harron
* Arthur V. Johnson
* Mack Sennett
* Harry Solter

## Erreferentziak

* ↑ Balked at the Altar
* ↑ BALKED AT THE ALTAR

## Kanpo estekak

* imdb.com
* Datuak: Q2629466
# Balkh

Balkh (paxtueraz eta persieraz: بلخ‎, Balkh; antzinako grezieraz: Βάκτρα, Báktra; baktrieraz: Βάχλο, Bakhlo) Afganistango hiri bat da, herrialdearen iparraldean dagoena, Tajikistango muga inguruan eta izen bereko probintzian.
Beharbada, Afganistango hiririk antzinakoena da, antzinako Bhakri (Alexandro Handiaren konkistan Persiar Inperioaren ekialdeko hirietako bat eta Baktriana satraperriari izena eman ziona) hiriaren gainean baitago; testu klasikoetan Zariaspa ere diote.

## Kanpo estekak

* Datuak: Q182159
* Multimedia: Balkh / Q182159
# Balkissa Chaibou

Balkissa Chaibou (Niger, 1995) derrigortutako ezkontzen kontrako aktibista da.

## Erreferentziak

* ↑ Mundo, Redacción BBC. La joven que le dijo "no" al matrimonio y fue amenazada de muerte. (Noiz kontsultatua: 2017-12-30).
* Datuak: Q42306806
# Balkeerie

Balkeerie, Eskoziako herri bat da, Angus eskualdean.

## Kanpo estekak

* Datuak: Q4851125
* Multimedia: Balkeerie / Q4851125
# Balkhax

Balkhax (kazakheraz: Балқаш; errusieraz: Балхаш) Kazakhstango hiri bat da Balkhax aintziraren iparraldeko kostaldeko Bertys badian kokatua dagoena. 2009an 68.833 biztanle zituen.
Balkhax hiri 1937an sortu zen kobrearen meatzaritzaren eta fundizioaren inguruan. Gaur ere ere kobrea ustiatzen da bertan. Hiria Txinako mugatik 500 kilometro mendebaldera kokatzen da, aintziraren ipar kostaldean.

## Klima

Datu klimatikoak (Balkhax) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 3.9 | 6.1 | 24.5 | 32.5 | 34.4 | 37.6 | 40.9 | 39.5 | 37.6 | 27.2 | 17.4 | 7.5 | ' |
| Batez besteko tenperatura maximoa (°C) | -8.7 | -6.7 | 1.7 | 14.3 | 22.1 | 27.9 | 29.6 | 28.1 | 21.7 | 12.9 | 3.0 | -5.2 | 11.7 |
| Batez besteko tenperatura (ºC) | -13.3 | -12.1 | -3.6 | 8.3 | 16.4 | 22.3 | 24.2 | 22.4 | 15.6 | 7.1 | -1.8 | -9.7 | 6.3 |
| Batez besteko tenperatura minimoa (°C) | -17.6 | -16.8 | -8.2 | 3.1 | 10.7 | 16.3 | 18.5 | 16.3 | 9.3 | 2.0 | -5.7 | -13.7 | 1.2 |
| Erregistraturiko tenperatura minimoa (°C) | −40.1 | -40.2 | −30.8 | -14.2 | -5.5 | 4.0 | 6.9 | 3.7 | -4.7 | -14.8 | −32.7 | −41.2 | ' |
| Pilatutako prezipitazioa (mm) | 13 | 11 | 12 | 10 | 15 | 12 | 14 | 9 | 4 | 9 | 16 | 13 | 138 |
| Euri egunak (≥ 1 mm) | 2 | 2 | 5 | 7 | 9 | 8 | 9 | 6 | 4 | 7 | 7 | 4 | 70 |
| Elur egunak (≥ 1 mm) | 14 | 11 | 6 | 1 | 0 | 0 | 0 | 0 | 0 | 1 | 5 | 12 | 50 |
| Eguzki orduak | 153 | 179 | 228 | 276 | 335 | 367 | 377 | 363 | 299 | 222 | 151 | 131 | 3081 |
| Hezetasuna (%) | 79 | 78 | 74 | 56 | 51 | 46 | 49 | 47 | 47 | 60 | 75 | 79 | 61.8 |
| Iturria (1): pogoda.ru.net ||||||||||||||
| Iturria (2): NOAA (sun only, 1961-1990) ||||||||||||||

## Iruditegia

* Erdigunea.
* Hiriko hondartzaren zati bat.
* Metalurgia gunea.
* Antzineko metalurgia gunea.
* Errepresioaren biktimen monumentua.
* Udaberria. Hondartza. 2008ko martxoak 22.
* Aintzira udaberrian. 2008ko martxoak 22.

## Erreferentziak

* ↑ pogoda.ru.net Погода и Климат
* ↑ Balhash Climate Normals 1961-1990

## Ikus, gainera

* Balkhax aintzira

## Kanpo estekak

* Datuak: Q805515
* Multimedia: Balkhash city / Q805515
# Balkanita

Balkanita sulfuro motako minerala da.

## Ezaugarriak

Balkanita sulfuro mineralaren formula kimikoa hau da: ${\ce {Cu9Ag5HgS8}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Balkanite: Mineral information, data and localities.» www.mindat.org (Noiz kontsultatua: 12-05-2019).
# Balkar

Balkarra(karatxaiera-balkareraz: малкъар, malqar singularrean; малкъарла, malqarla pluralean) Ziskaukasian bizi den turkiar herria da. Kabardinoekin batera Kabardino-Balkariako jatorrizko etnietako bat da. Errepublika autonomo horretako biztanleriaren %12,7 dira (2010). Etnia, kultura era hizkuntzaren aldetik, balkarrak eta Karatxai-Txerkesian bizi diren karatxaiak herri bera dira. Beren hizkuntza, karatxaiera-balkarera, turkiar familiakoa, mendebaldeko edo kiptxak taldekoa eta pontokaspiar azpitaldekoa da
Alemania Naziarekin kolaboratu zutela leporaturik, 1944an balkarrak Erdialdeko Asia eta Siberiara deportatuak izan ziren. 1956 arte ez zitzaien itzultzeko baimena eman.

## Erreferentziak

* 1 2 2010eko Errusiako erroldaren emaitzak Gks.ru
* ↑ Euskaltzaindia. (PDF) 190. arauaː Munduko herriak eta etniak. .
* ↑ Kabardino-Balkaria Berriaren Estilo Liburua. Berria.info
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Urtzi URRUTIKOETXEA: «Sotxiren itzalean, Zirkasia» Paperekoa.berria.info
* ↑ Karatxaiera Linguamón. 10.gencat.net
* ↑ Kabards and Balkars Minorityrights.org

## Kanpo estekak

* Datuak: Q192604
* Multimedia: Balkars / Q192604
# Balkh probintzia

Balkh (paxtueraz eta persieraz: بلخ‎, Balx) Afganistango 34 probintzietako bat da. Herrialdearen iparraldean dago eta Tadjikistanekin du muga. 17.249 km²-ko azalera du eta 2009ko estimazioaren arabera 1.169.000 biztanle zituen.
Hiriburua Mazar-e Sharif da.
Probintziako beste hiri garrantzitsu batzuk, Balhk, aspaldiko denboretan Baktria deitua, Dawlatabad, Qarchi Gak, Sulgara eta Tash Gozar dira.
Tajikek osatzen dute probintziako biztanleriaren gehiena, eta jarraian paxtunak, uzbekoak eta hazarak daude.

## Barrutiak

Balkh probintzia, honako barruti hauek osatzen dute:
* Balkh
* Chahar Bolak
* Chahar Kint
* Chimtal
* Dawlatabad
* Dihdadi
* Kaldar
* Khulm
* Kishindih
* Marmul
* Mazari Sharif
* Nahri Shahi
* Sholgara
* Shortepa

## Historia

K.a. VI. mende amaieratik, K.a. IV. mende amaiera arte, Persiar Inperioaren zati izan zen. Ondoren, Alexandro Handiak, Persiar inperioa konkistatu zuenean hartu zuen zatietako bat izan zen, bere inperioaren ipar-ekialdeko mugan zegoena. Jarraian, Alexandro hil ondoren, honen jeneraletako bat izan zen Seleuko I.a Nikatorrengana pasa zen, bere Seleuzidar Inperioaren barnean. Azkenik, lurralde musulman bihurtu zen.

## Erreferentziak

* ↑ World Gazetteer: Afganistanhanistan: Administrative Divisions (population and area)
* ↑ Islamic Republic of Afganistanhanistan Central Statistics Organization (CSO)

## Kanpo estekak

* (Ingelesez) nps: Balkh Province
* Datuak: Q121104
* Multimedia: Balkh Province / Q121104
# Axtxiki

Axtxiki edo Aitz txiki (791 metro) Bizkaiko mendia da, Abadiñoko udalerrian dagoena eta Anbotoko mendilerroaren puntarik baxuena dena. Alluitz (1.040 m.) eta Untzillatx (934 m.) mendien artean dago kokatuta, azken honekin Atxarte izeneko haizpitartea sortuz.
Mendia tontor batek baino gehiagok osatzen dute: Usokobetagaña (652 m.), Atxurtu (577 m.), Gotxarriatx (752 m.), Artxua edo Sorginkobetagana (790 m.) eta Axtxiki bera (791 m.), altuena dena.

## Abiapuntuak

* Atxartetik (Ordu 1 eta 15 min.).
* Abadiñotik (2 ordu).
* Urkiolatik (2 ordu eta erdi).

## Ikus, gainera

* Bizkaiko mendien zerrenda
* Urkiolako natura parkea

## Kanpo estekak

* Datuak: Q2828822
* Multimedia: Axtxiki / Q2828822
# Axular (aldizkaria)

Axular Burlatako Axular elkarteak 1997an sortutako aldizkaria da. Urtean lau aldiz argitaratzen da.
Elkartearen helburu orokorra, Burlatako euskaldun eta euskatzaleak batzea eta euskara eta euskal kultura bultzatu eta garatzeko espazio fisiko bat eratzea da. Bertze helburu batzuk herria, Nafarroa Garaiaren eta Euskal Herriaren kultur bizitzan parte hartu eta helburu antzekoak dituzten gainerako elkarteekin harremanak izan eta elkarlanean aritzea dira.

## Ikus, gainera

* Euskarazko aldizkarien zerrenda

## Kanpo estekak

* Axular elkartearen webgunea
* Datuak: Q12254549
# Axular Lizeoa

Axular Lizeoa Donostiako Aiete auzoan dagoen ikastetxe pribatu itundua da. Haur hezkuntzatik Batxilergora bitarteko hezkuntza-mailak eskaintzen ditu.

## Sariak

Urrezko bi Q irabazi ditu, 2008an eta 2009an. Euskalit erakundeak 2005. urteko kalitate jardun onenaren saria eman zion, bai eta 2007. urteko berrikuntza jardun onenarena ere.
Overclock taldearekin ere askotan izan da txapeldun Lego ffl txapelketetan.

## Kanpo estekak

Axular Lizeoa
* Datuak: Q12254550
| i • e • a | Donostiako ikastetxeak |
Haur Hezkuntzako ikastolak
Axular lizeoa · Herri Ametsa ikastola · Santo Tomas Lizeoa · Zurriola Ikastola · Ibai Ikastola
   Lehen Hezkuntzako ikastetxe publikoak
Aitor ikastola · Amara Berri eskola · Orixe ikastola · Ibai Ikastola
   Lehen Hezkuntzako ikastetxe pribatuak
Belen ikastetxea · Ekintza ikastola · Mariaren Bihotza · Mary Ward ikastetxea · Sagrado Corazón Mundaiz ikastetxea · Santa Teresa ikastetxea
   Lehen Hezkuntzako ikastolak
Axular lizeoa · Herri Ametsa ikastola · Santo Tomas Lizeoa · Zurriola Ikastola
   Bigarren Hezkuntzako ikastetxe publikoak
Arantzazuko Ama BHI · Zubiri-Manteo BHI · Bidebieta BHI · Usandizaga-Peñaflorida-Amara BHI · Altza BHI · Lauaizeta Ikastola BHI · Antigua-Luberri BHI
   Bigarren Hezkuntzako ikastetxe pribatuak
Santa Teresa ikastetxea
   Bigarren Hezkuntzako ikastolak - Lizeoak
Axular Lizeoa · Herri Ametsa Ikastola · Santo Tomas Lizeoa · Zurriola Ikastola :
# Axtroki

Axtroki Eskoriatzako Bolibar elizatean dagoen harkaitz bat da, Erañako auzorantz igotzean, malda honen amaiera aldera ikus daitekeena, bidearen eskuinetara. Erañako haitza ere esaten zaio. Itasoaren mailatik 443 metrora iristen da.
Tokia bereziki ezaguna da bertan izandako lur-jausi batean, 1972. urteko udan. urrezko katilu batzuk agertu zirelako, Axtrokiko ontzien aurkikuntza arkeologiko inportantea.
Erañan bertan, XVI. mendeko San Andres eliza dago eta parean, Erdi Aroko sarkofagoak. Eraña baserriaren urats iturria dago - kaltzio eta sulfuroa duen ur iturria-, lehen, Eskoriatzako bainuetxeak erabiltzen zuen iturburua, hain zuzen.

## Eremu arkeologikoa

Guneak Euko Jaurlaritzaren babesa dauka "Ustezko arkeologia-eremua" mailarekin, eta "Balizko Arkeologia Gunea" kategorian.

## Eskalada

Oso ohikoa izan da hainbat urtez jendea harkaitz hau eskalatzen ikustea, baina 2020an inguruetako eskalada guneak arautu zituen Eskoriatzako udalak eta harkaitzaren egoeragatik bertan eskalatzea.

## Erreferentziak

* ↑ «Axtroki asentamendua. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2022-02-22).
* ↑ «Atxorrotxeko eskalada-gunea arautu egin dute - Eskoriatza» Goiena.eus (Noiz kontsultatua: 2020-07-21).
* Datuak: Q12254547
# Axtroki Kultura Elkartea

Axtroki Kultura Elkartea Eskoriatzako (Gipuzkoa) elkartea da, 1991n sortua. Eskoriatzan euskararen erabilera bultzatzeko eta indartzeko helburuarekin sortu zen. Tortolis izeneko ludoteka haren esku dago, eta hainbat kultura-ekitaldi bultzatzen ditu. Zebarri aldizkaria ere argitaratzen du.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12254548
# Axular baserria

Axular baserria Nafarroako Urdazubi udalerrian dagoen baserri bat da.

## Kokalekua

NA-4402 errepidetik etorri ezkero herrigunera iritsi baina 200-3300 metro lehengo, Axular jartzen duen kartel hori eta beltz batek eskuinera dagoen erreka baten albotik doan mendi-bide bat hartu behar dela adierazten du, handik berrehunen bat metro egin ondoren, eskuinera jada zementuzko hesi batez inguraturiko lursail batean, baserria ikusgai dago..

## Historia

XVI. mendean eraiki zen.

## Eraikina

Nonbait ospea baldin badu, Euskal literaturako klasiko handia den Pedro Agerre Azpilkueta (1556-1644) idazlearen jaiotetxea izateagatik da, bertatik Axular bere ezizen ospetsua hartu zuen. Bertan jaio arren, hurbil dagoen Sara herrian hil zen, udalerri horretako apaiza izan baitzen.
Baserria zuri da eta leiho eta ate gorriak ditu. Aurrealdean balkoia eta armarria ditu, bai eta Axular bertan jaio zenaren oroitarria ere, Atzealdean, beste baserri edo etxebizitza berriago bat du.

## Ikus gainera

* Pedro Agerre Azpilkueta Axular (1556-1644)

## Kanpo estekak

* Datuak: Q25475844
# Axur meskita

Axur meskita (azerbaijaneraz: Aşur məscidi), baita ere Lezgin meskita (azerbaijaneraz: Ləzgi məscidi), Baku hirian (Asaf Zeynalli kalean) 1169an sortutako erlijio-eraikina da.

## Historia

Sortzailea Najaf Axur Ibrahim oghlu izan zen. XIX. mendean lurraldean gertatu ziren petrolio ustiapenak, Bakun Lezgin herritar asko langile bezala aritu ziren Bakun eta meskita hau erabiltzen zuten; hortik dator Lezgin meskita izena. 1970ean meskita berreskuratzeko lanei ekin zieten eta indusketa lan horietan Azerbaijango Sasandar Inperioaren garaiko bi zirkulu erdiko arku aurkitu ziren. Aurkikuntza horiek meskitaren hegoaldean egin ziren.

## Erreferentziak

* ↑ Museums, Reserves, Galleries of Baku: Ashura Mosque — National Tourism Promotion Bureau, 2017.
* ↑ www.icherisheher.gov.az

## Kanpo estekak

* Datuak: Q6538185
* Multimedia: Ashur Mosque / Q6538185
# Axurdario (plataforma politikoa)

Axurdario Espainiako Alderdien Legea onartu ondoren Lizartzan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 253 izan ziren boto nuluak, emandako botoen %62,47.

## Ikus, gainera

* Espainiako Alderdien Legea

## Kanpo estekak

* Datuak: Q12254552
# Bayonet Point (Florida)

Bayonet Point Ameriketako Estatu Batuetako erroldak esleitutako leku bat da. Pasco konderrian dago, Florida estatuan. 26.713 biztanle ditu, 14,99623 kilometro koadroko azaleran banatuta.

## Ikus, gainera

* Pasco konderria

## Kanpo estekak

* Datuak: Q240417
# Bayonne

    Artikulu hau New Jerseyko hiriari buruzkoa da; Lapurdiko hiriburuari gaitzat duena beste hau da: «Baiona»
Bayonne New Jersey estatuko Hudson Konderrian kokaturik dagoen hiria da, Jersey Cityko hegoaldean.
Tradizioaren arabera, Bayonne izena Baiona euskal hiriaren izen frantsesetik dator. Esaten da higanot frantsesak bertara joan zirela bizitzera Amsterdam Berria sortu aurretik. XVII. mendearen erdialdean, valoniar frantsesdunak Holanda Berriaren biztanleriaren gehiengoa ziren eta litekeena da hiriari Bayonne izena jarri izana. Hala ere, ez dago hori adierazten duen froga historikorik. Beste teoria batek dio hiriaren izena bi badia artean kokatua egotearen ondorioa dela, Bay-on edo on the Bays. Bayonneko ontzioletan desegin zuten La Normandie frantses transatlantikoa 1947an.

## Demografia

Biztanleriaren bilakaera (1801 – 2011) :
| 1870 | 1880 | 1890 | 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 3.834 | 9.372 | 19.033 | 32.722 | 55.545 | 76.754 | 88.979 | 79.198 | 77.203 | 74.215 | 72.743 | 65.047 | 61.444 | 61.842 | 63.024 |

## Erreferentziak

* ↑ "United States Census Bureau"

## Kanpo estekak

* Bayonneko Udalaren webgunea (Ingelesez)
* Datuak: Q812589
* Multimedia: Bayonne, New Jersey / Q812589
# Bayonne (ibaia)

Bayonne ibaia San Laurendi ibaira ipar kostaldetik isurtzen duen ibaia da, Quebecen. Lanaudière eskualde administratiboko ur ibilgu garrantzitsuenetako bat da. Baionan jaiotako Pierre de Lestagek jaioterriaren izena jarri zion XVIII. mende hasieran.
Ibaiak ondorengo konderrietako udalerri nagusiak zeharkatzen ditu, honela:
* Matawinie: Saint-Félix-de-Valois udalerria.
* D'Autray: Saint-Gabriel-de-Brandon, Saint-Cléophas-de-Brandon, Sainte-Élisabeth eta Sainte-Geneviève-de-Berthier udalerriak.
Ibaian gora dituen lau laku nagusietatik edaten du: Berthier, Mondor, Poitras eta Vert. Laurentidesko goi-lautadako urak San Laurendiko beterrira eramaten ditu, guztira 347 km²-ko arroa osatuz.

## Erreferentziak

* ↑ Rivière Bayonne Quebeceko Toponimia Batzordearen webgunean.

## Kanpo estekak

* Datuak: Q3433638
* Multimedia: Rivière Bayonne / Q3433638
# Bayombong

Bayombong Filipinetako Bizkai Berria probintziako lehen mailako udalerria da. Bizkaia Berriko hiriburua da, eta 2010eko zentsuaren arabera 57.416 biztanle zituen.
Bayombongen dago Bizkaia Berriko Probintziako Kapitololioa. Izena gaddang hizkuntza "Bayongyong" hitzetik dator, ibai bat baino gehiagoren batura ematen den puntua.

## Kanpo estekak

* Datuak: Q51480
* Multimedia: Bayombong / Q51480
# Bayonetta 2

Bayonetta 2 (japonieraz: ベヨネッタ2) 2014ko PlatinumGames japoniar bideo-joko konpainiaren akziozko bideo-joko bat da. The Game Awardseko urteko jokorik hoberenaren sarirako izendatu zuten.
Hack and slash motakoa, 2010eko Bayonetta jokoaren jarraipena da. Yusuke Hashimotok zuzendu eta Atsushi Inabak ekoiztu zuen, Hideki Kamiya telesailaren sortzailearen gainbegiradapean. 2012ko irailaren 13an Wii Urentzat bakarrik izango zela iragarri zuten.

## Kanpo estekak

* Datuak: Q3233480
# Bayo ibaia

Bayo ibaia ur-ibilgu naturala da. Andeetan jaiotzen da, Txile eta Argentina arteko mugan, eta mendebalderantz isurtzen da, Ciénaga Redondo ibaira iritsi arte.

## Ibilgua

Andeetako mendikatean sortzen da, eta mendebalderantz doa, Lajitas ibaiaren paraleloan, Ciénaga Redondo ibaira iritsi arte.

## Kanpo estekak

* Datuak: Q23653253
# Bayon

Bayon (khmereraz: ប្រាសាទបាយ័ន, Prasat Bayon) tenplua, Kanbodiako Angkor hirian, Angkor Thomen erdian dagoen gurtza multzo bat da.
XII. mendearen amaieran eraikitzen hasi ziren eta Jayavarman VII.aren erregealdian amaitu, estilo budistan. Ezaguna da, batez ere, haren 54 dorre eta 200 misteriozko aurpegi irribarretsuengatik.

## Oinplanoa

Bayon multzoaren oinplanoa. Neurriak gutxi gorabeherakoak dira, haren forma ez erregularra dela eta.

## Kanpo estekak

* Datuak: Q654024
* Multimedia: Bayon / Q654024